SAMTEL ซื้อบริษัทลูกเอ็มลิงค์ 1.5 พันล้าน
SAMTEL ซื้อบริษัทลูกเอ็มลิงค์ 1.5 พันล้าน
16 มี.ค. 2555

SAMTEL ซื้อบริษัทลูกเอ็มลิงค์ 1.5 พันล้าน  บริษัท เอ็ม ลิ้งค์ เอเชีย คอร์ปอเรชั่น (MLINK) จะขายสินทรัพย์ของบริษัทย่อย คือบริษัท พอร์ทัลเน็ท (PTN)ให้กับบริษัท สามารถเทลคอมหรือ SAMTE เป็นเงินทั้งสิ้น1,552 ล้านบาท และคาดว่าอาจจะได้เงินในอนาคตอีก 900 ล้านบาทรวมมูลค่าทั้งสิ้นไม่เกิน 2,452 ล้านบาท  ทั้งนี้บริษัท เอ็มลิงค์ ขายสินทรัพย์ของบริษัทย่อยดังกล่าว ได้แก่ หุ้นสามัญทั้งหมดของ PTN ที่บริษัทฯ ถืออยู่จำนวน 999,940 หุ้น หรือคิดเป็น 99.99% ของทุนจดทะเบียนชำระแล้วรวมทั้งหุ้นใหม่ของ PTN ที่จะมีการเพิ่มทุน และเงินกู้ที่PTN มีกับสถาบันการเงิน เจ้าหนี้การค้าต่าง ๆ โดยแต่งตั้งบริษัท แคปปิตอล ลิ้งค์ แอ๊ดไวเซอรี่  เป็นที่ปรึกษาทางการเงินอิสระในการให้ความเห็นต่อผู้ถือหุ้นเกี่ยวกับการจำหน่ายไปซึ่งสินทรัพย์ของบริษัท
อย่างไรก็ตามการขายทรัพย์สินครั้งนี้ เท่ากับ151.97% ของมูลค่าสินทรัพย์รวมของบริษัทฯ ณ วันที่ 31 ธ.ค. 2554  ดังนั้น บริษัทฯ จึงมีหน้าที่ต้องเปิดเผยสารสนเทศการทำรายการต่อตลาดหลักทรัพย์ฯ และขออนุมัติต่อที่ประชุม ผู้ถือหุ้นด้วยคะแนนเสียงไม่ต่ำกว่า 3 ใน 4 ของจำนวนเสียงทั้งหมดของผู้ถือหุ้นหรือผู้รับมอบฉันทะ (ถ้ามี) ที่มาประชุมและมีสิทธิออกเสียงลงคะแนน
ทางด้านหุ้น MLINK เช้าวันที่ 16 มี.ค. ขณะนี้ ลดลง 0.60บาทซื้อขายที่ 198 บาท ขณะที่หุ้น SAMTEL  บวก 0.30 บาท อยู่ที่ 1430 บาท